રાજ્યના તમામ પોલીસ કમિશનર અને જિલ્લા પોલીસ અધિક્ષકને CID ક્રાઈમના નાયબ પોલીસ મહાનિરીક્ષક દિપાંકર ત્રિવેદીના નામે એક પરિપત્ર મોકલાયો છે. ભારત સરકારે કાયદામાં કરેલા સુધારા અનુસાર કાર્યવાહી કરવાની તાકીદ કરવામાં આવી છે. કાયદામાં સુધારા મુજબ કલમ 376 (A1) બળાત્કારના ગુનાની સજામાં ઓછામાં ઓછી સજા સાત વર્ષના બદલે દસ વર્ષ કરવામાં આવી છે. કલમ 376 (C3) મુજબ ૧૬ વર્ષથી ઓછી વયની બાળકી ઉપર બળાત્કારના કેસમાં ઓછામાં ઓછી ૨૦ વર્ષ સુધીની અને આજીવન કેદ સુધીની સજા તેમજ કલમ 376 (DA) અનુસાર ગેંગ રેપના કેસમાં આજીવન કેદની શિક્ષા કરવામાં આવી છે. આ ઉપરાંત નાણાંકીય દંડની જોગવાઈ પણ છે.